Karang sebuah tulisan dalam bahasa Betawi yang bernada deskriptif dan panjangnya 1 paragraf.

Anjing jadi sala atu hewan peliharaan nyang banyak didemenin ame orang-orang. Kek nyang orang-orang tau, anjing emang jadi sala atu hewan nyang setie ame tuannye. Anjing jadi hewan bekaki empat nyang punye banyak ras sekaligus parian. Beberape rasnye juge dipecaye bise ngejaga rume sekaligus tuan di dalemnye. Ade juge ras nyang bikin ntu anjing jadi kecil-kecil ngegemesin gituh. Parian anjing diliat dari seberape tingginye die. Misal, nyang lebi dari semeter kek Wolfhound ato nyang cimit-cimit kek Chihuahua. Terus, anjing juge punye banyak parian rambutnye. Dari nyang pendek ampe nyang panjangnye sekian sentimeter. Belon lagi, warne rambutnye nyang beragam, dari nyang paling umum, warne cokelat, item, ame putih, bise juge merah ato abu-abu, walopun sering dibilang biru. Tekstur rambut anjing juge bemacem-macem, ade nyang kasar di tangan, ato selembut wol. Kagak lupe, bentukannye ade keriting ato lurus.